SET ปิดพุ่งกระฉูด38จุด ตามตปท. หลังยอดผู้ติดเชื้อโควิด-19แถบยุโรปทรงตัว จับตาแนวรับ1,100!
SET ปิดพุ่งกระฉูด38จุด ตามตปท. หลังยอดผู้ติดเชื้อโควิด-19แถบยุโรปทรงตัว จับตาแนวรับ1,100! โดยดัชนีปิดตลาดวันนี้ ที่ระดับ 1,125.86 จุด บวก 38.04 จุด หรือ 3.50% มูลค่าการซื้อขาย 5.7 หมื่นล้านบาท
31 มี.ค. 2563

ผู้สื่อข่าวรายงานว่า ดัชนีปิดตลาดวันนี้ ที่ระดับ 1,125.86 จุด บวก 38.04 จุด หรือ 3.50% มูลค่าการซื้อขาย 5.7 หมื่นล้านบาท
10 หุ้นดันดัชนีวันนี้

ด้าน นายกรภัทร วรเชษฐ์ ผู้อำนวยการฝ่ายวิจัยและบริการการลงทุน-กลยุทธ์การลงทุน บล.โนมูระ พัฒนสิน เปิดเผยว่า ตลาดหุ้นไทยวันนี้รีบาวด์ขึ้นได้ในทิศทางเดียวกับตลาดต่างประเทศ โดยตลาดหุ้นในภูมิภาคเอเชียวันนี้ส่วนใหญ่เคลื่อนไหวในแดนบวก เช่นเดียวกับตลาดในยุโรปที่เทรดบ่ายนี้ก็เปิดบวกมาได้ราว 2% ซึ่งวันนี้เป็นวันสุดท้ายของไตรมาส 1/63 และตลาดก็ปรับตัวลงมาลึกแล้ว ด้านการแพร่ระบาดไวรัสโควิด-19 ในยูโรโซนก็เริ่มนิ่ง จึงน่าจะทำให้ตลาดฯฟื้นตัวขึ้นได้บ้าง
อย่างไรก็ดี มองว่ายังไม่ได้มีอะไรบ่งบอกว่าถึง Bottom แล้ว และความเสียหายอันเกิดจากผลกระทบไวรัสโควิด-19 ก็จะเริ่มออกมา พร้อมให้ติดตามตัวเลขเศรษฐกิจของประเทศสำคัญต่าง ๆ อย่างดัชนีผู้จัดการฝ่ายจัดซื้อ (PMI) ภาคการผลิต และภาคบริการ รวมถึงติดตามสถานการณ์การแพร่ระบาดไวรัสโควิด-19 ต่อไป
สำหรับราคาน้ำมันจะเห็นสัญญาณที่ชัดขึ้นหลังจากที่สิ้นสุดข้อตกลงการลดกำลังการผลิตของกลุ่มประเทศผู้ส่งออกน้ำมัน (โอเปก) ในวันนี้ ซึ่งก็ต้องรอดูว่าสหรัฐฯ และซาอุดีอาระเบียจะเคลียร์กันได้หรือไม่
ส่วนแนวโน้มการลงทุนในวันพรุ่งนี้ (1 เม.ย.) นายกรภัทร กล่าวว่า ตลาดฯยังมี upside จำกัด โดยมีแนวรับ 1,100-1,094 จุด ส่วนแนวต้าน 1,133-1,147 จุด
ส่วนหลักทรัพย์ที่มีมูลค่าการซื้อขายสูงสุด 5 อันดันแรก ได้แก่
BAM     มูลค่าการซื้อขาย  4,542.32 ล้านบาท  ปิดที่   20.00 บาท เพิ่มขึ้น 1.20 บาท
PTT     มูลค่าการซื้อขาย  3,438.72 ล้านบาท  ปิดที่   30.75 บาท เพิ่มขึ้น 1.75 บาท
CPALL   มูลค่าการซื้อขาย  2,317.01 ล้านบาท  ปิดที่   61.00 บาท เพิ่มขึ้น 0.75 บาท
GULF    มูลค่าการซื้อขาย  1,894.08 ล้านบาท  ปิดที่  150.00 บาท เพิ่มขึ้น 1.00 บาท
AOT     มูลค่าการซื้อขาย  1,866.12 ล้านบาท  ปิดที่   50.75 บาท เพิ่มขึ้น 1.00 บาท
 
ตลาดหุ้นเอเชีย
